קאסטא ריקא

קאסטאַ ריקאַ (שפּאַניש: Costa Rica), אפיציעל די רעפובליק פון קאסטאַ ריקאַ (שפּאַניש: República de Costa Rica), איז א לאנד אין צענטראלער אמעריקע מיט א שטח פון 130,373 ק"מ2. דאס לאנד גרענעצט ניקאראגוא צו צפון און פאנאמא צו דרום, מיטן קאראאיבישן ים צו מזרח און דעם פאציפישן אקעאן צו מערב. די הויפטשטאט איז סאן האזע. קאסטא ריקא איז דאס איינציגע לאנד אין לאטיין אמעריקע וואס איז אין די ליסטע פון די 22 עלטסטע דעמאקראטיעס. אין 1949 האט קאסטא ריקא אפגעשאפן זיין ארמיי. אין 1821 האט קאסטא ריקא זיך געשיידט פון שפאניע און אין 1823 זיך פארבינדן אין דער פעדעראלער רעפובליק פון צענטראלער אמעריקע, ביז 1839. אין 1824 איז סאן האזע געווארן די הויפטשטאט. די הויפט שפראך איז שפאניש. קאסטא ריקא איז א דעמאקראטישע רעפובליק. דער קלימאט איז טראפיש א גאנץ יאר.